text: Bilist efterlyses i skudsag
  07 november 2017 kl. 14.42
  Syd- og Sønderjyllands Politi efterlyser en bilist, der muligvis har vigtige oplysninger i forbindelse med skudepisoden i Esbjerg søndag aften.
  Bilisten kom omkring klokken 21.43 kørende i krydset Strandby Kirkevej og Kronprinsensgade i Esbjerg.
  Der er tale om en bilist i et mindre køretøj, der på Strandby Kirkevej måtte stoppe sin kørsel og holde tilbage for en mørk bil, sandsynligvis en ældre Audi.
  Det fortæller Syd- og Sønderjyllands Politi i en pressemeddelelse.
  Audien bakkede ud fra Kronprinsensgade og fortsatte i østlig retning ad Strandby Kirkevej.
  Politiet håber, at den opsigtsvækkende kørsel får bilisten i det mindre køretøj til at reagere.
  Ved skudepisoden blev en 23-årig lokal mand lettere såret af skud. Manden er i forvejen kendt af politiet.
  Syd- og Sønderjyllands Politi kan kontaktes på 1 1 8.
  